
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 219 


26 Μαρτίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,705 στρεμ. στη θέση 
Μαραθιάς περιοχής Κοινότητας Ασμηνϊου Ν. Εύ¬ 
βοιας .. 

Κήρυξη αναδασωτέας έκτασης 26 στρεμ. στο Ν. Πρέ¬ 
βεζας . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
για την κατασκευή του έργου «Αλιευτικό καταφύγιο» 
στη θέση Βλυχάδα Κοινότητας Εμπορείου νήσου 
Θήρας . 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 365 (1) 

Κήρυξη αναδασωτέας έκτασης 0,705 στρεμ. στη θέση 
Μαραθιάς περιοχής Κοινότητας Ασμηνϊου Ν. Εύ¬ 
βοιας. 

Ο ΑΝΑΠΛΗΡΩΤΗΣ 

ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΕΥΒΟΙΑΣ 
Έχοντας υπόψη: 

1. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με το Ν. 2240/94 και το Ν. 2307/95 
σύμφωνα με τις οποϊες καθιδρύθηκαν ως Β' Βαθμός Τοπι¬ 
κής Αυτοδιοίκησης οι Νομαρχιακές Αυτοδιοικήσεις (Ν.Α.). 


2. Τον Οργανισμό Εσωτερικής οργάνωσης και λειτουρ¬ 
γίας των Υπηρεσιών της Νομαρχιακής Αυτοδιοίκησης Εύ¬ 
βοιας που δημοσιεϋθηκε στις 12.5.95 (ΦΕΚ 407 Β'). 

3. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

4. Τις δ/ξεις του Ν. 998/79 «περί προστασίας Δασών 
κ.λπ.» και ειδικ/ρα: 

α) του άρθρ. 41 παρ. 1, β) του άρθρ. 38 παρ. 1 

5. Τις Δ/γές του Υπουργείου Γεωργίας: α) 160417/ 
1180/8.7.1980, β) 182447/3049/24.9.1980. 

6. Την Η α)283/7.2.97 αναφορά του Δασαρχείου 
Ιστιαίας στις περί κηρύξεως αναδασωτέας έκτασης 0,705 
στρεμ. στη θέση Μαραθιάς του διακστεχομένου δάσους 
Ασμηνϊου που εκχερσώθηκε παράνομα, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους και την προστασία και ανάπτυξη 
της δασικής βλάστησης με φυσική αναγέννηση (βάσει 
προγράμματος του Δασαρχείου περιοχής της), την έκταση 
των 0,705 στρεμ. που βρίσκεται στη θέση Μαραθιάς του 
διακατεχόμενου δάσους Ασμηνϊου Ν. Εύβοιας και προσ¬ 
διορίζεται από τα στοιχεία Α-Β-Γ-Δ-Ε-Ζ-Η-θ-Ι 
- Κ - Α και με όρια: 

Ανατολικά: Αγροτική έκταση και διακατεχόμενο δάσος 
χαλ. πεύκης. 

Δυτικά: Με διακατεχόμενο δάσος. 

Βόρεια: Με αγροτικό δρόμο. 

Νότια: Με επαρχιακό δρόμο Ιστιαία - Χαλκίδα. 

Όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Φεβρουάριου 1997 

Ο Αναπλ. Περ/κού Δ/ντή 
ΙΩΑΝΝΗΣ ΠΑΠΟΥΤΣΗΣ 

Αριθ. 328 (2) 

Κήρυξη αναδασωτέας έκτασης 26 στρεμ. στο Ν. Πρέβεζας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΠΡΕΒΕΖΑΣ 

Έχοντας υπόψη: 

1. Το άρθρο 117 παρ. 3 του Συντάγματος. 

2. Τις διατάξεις: 

α. Του Ν.Δ. 532/70 «περί Διοικητικής Αποκεντρώ- 
σεως». 

β. Του Ν. 998/79 «περί προστασίας των Δασών και Δα¬ 
σικών εν γένει εκτάσεων της Χώρας» και συγκεκριμένα: 

1. Του άρθρ. 41 παρ. 1 και 

2. Του άρθρ. 38 παρ. 1. 

γ. Του Ν. 2218/94, όπως συμπληρώθηκε με το Ν. 
2240/94 για τη Νομαρχιακή Αυτοδιοίκηση. 

3. Τις αριθ. 160417/8.7.1980 και 182447/24.9.1980 
Διαταγές του Υπ. Γεωργίας. 

4. Την αριθ. 320/14.2.1997 πρόταση της Διεύθυνσης 
Δασών Πρέβεζας, για κήρυξη αναδασωτέας της αναφερό- 
μενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη δημιουργία 
προστατευτικού και αισθητικού δάσους στην Κοινοτική 
έκταση των εικοσιέξη στρεμμάτων που αποτελείται από 
δύο (2) αυτοτελή τμήματα και που βρίσκετε, το μεν Ιο 


τμήμα στη θέση « Αγιος Κοσμάς» περιφέρειας Κοινότητας 
Δεσποτικών του Νομού Πρέβεζας συνολικού εμβαδού έξη 
(6) στρεμμάτων και προσδιορίζεται από τα στοιχεία Α-Β- 
Γ - Δ - Α, το δε 2ο τμήμα στη θέση «Ντελιούκι» Κοινότη¬ 
τας Δεσποτικών συνολικού εμβαδού είκοσι (20) στρεμμά¬ 
των και προσδιορίζεται από τα στοιχεία Α' - Β' - Γ' - Δ' - Α' 
όπως φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της αποφάσεως αυτής και έχει 
όρια: 

Τμήμα ΙονΑ-Β-Γ - Δ- Α 

Ανατολικά: Με Κοινοτική δασική έκταση. 

Δυτικά: Με Κοινοτική δασική έκταση. 

Βόρεια: Με Κοινοτική δασική έκταση. 

Νότια: Με Κοινοτική δασική έκταση. 

Τμήμα 2ον Α' - Β' - Γ' - Δ' - Α' 

Ανατολικά: Με Κοινοτική δασική έκταση. 

Δυτικά: Με Κοινοτική δασική έκταση. 

Βόρεια: Με Κοινοτική δασική έκταση. 

Νότια: Με Κοινοτική δασική έκταση. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Πρέβεζα, 14 Φεβρουάριου 1997 

Ο Αναπλ. Περ/κοϋ Διευθυντή 
ΣΤΑΥΡΟΣ ΚΕΝΤΡΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

(3) 

Έγκριση διενέργειας πρόσχωσης θαλάσσιας έκτασης για 

την κατασκευή του έργου «Αλιευτικό καταφύγιο» στη 

θέση Βλυχάδα Κοινότητας Εμπορείου νήσου Θήρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Α.Ν. 2344/1940 
(ΦΕΚ 154 Α’) «περί αιγιαλού και παραλίας» όπως ισχύουν. 

2. Το υπ’ αριθμ. οικ. 1730α/10.7.96 έγγραφο της Νο¬ 
μαρχιακής Αυτοδιοίκησης Κυκλάδων, με το οποίο ζητή¬ 
θηκε η παραχώρηση τμήματος αιγιαλού και θαλασσίου χώ¬ 
ρου για την κατασκευή του έργου «Αλιευτικό καταφύγιο 
Βλυχάδας» Κοινότητας Εμπορείου νήσου Θήρας. 

3. Την υπ' αριθμ. 890/9.5.96 απόφαση της Περιφερεια¬ 
κής Διευθύντριας Κυκλάδων, για τον καθορισμό των ορίων 
του αιγιαλού και δημιουργία ζώνης παραλίας στη θέση 
«ΒΛΥΧΑΔΑ» έως «ΕΞΩΜΥΤΗ» Κοινότητας Εμπορείου νή¬ 
σου Θήρας. 

4. Την υπ’ αριθμ. οικ. 1757/6.9.96 πρόταση - εισήγηση 
της Αναπληρώτριας Περιφερειακής Διευθύντριας, προς 
έκδοση του Προεδρικού Διατάγματος για την κατασκευή 
του έργου. 

5. Το υπ’ αριθ. Φ. 542/837/93 Σχ. 1581/21.10.93 έγ¬ 
γραφο του ΓΕΝ, με το οποίο εκφράζει τη σύμφωνη γνώμη 
του για την κατασκευή του αιτουμένου έργου. 

6. Το υπ' αριθμ. Φ. 919.32415/2/94 Σχ. 448/29.3.94 
και Φ. 919.32415/4/94 Σχ. 149/26.1.96 έγγραφα της 
Υπηρεσίας Φάρων του Πολεμικού Ναυτικού, με τα οποία 
δίνονται οδηγίες για τη φωτοσήμανση του έργου. 

7. Το υπ’ αριθμ. 43099, 42492/1274/13.3.96 έγγραφο 
του Γραφείου Έργων Υποδομών και Δικτύων της Δ/νσης 
Περιβαλλοντικού Σχεδιασμού του Υπουργείου ΠΕ.- 
ΧΩ.Δ.Ε. 

8. Την υπ' αριθμ. 65374/1448/26.3.96 απόφαση της 
Δ/νσης Χωροταξίας - Τμήμα Συστημάτων Τεχνικής Υπο¬ 
δομής και Δικτύων της Γ ενικής Δ/νσης Περιβάλλοντος του 
Υπουργείου ΠΕ.ΧΩ.Δ.Ε. που αφορά στην προέγκριση χω- 
ροθέτησης των έργων κατασκευής του αλιευτικού κατα¬ 
φυγίου. 

9. Την υπ’ αριθμ. 44788/19.7.96 κοινή απόφαση των 
Υπουργών ΠΕ.ΧΩ.Δ.Ε. και Υ.Ε.Ν., που αφορά στην 
έγκριση περιβαλλοντικών όρων για τα έργα του αλιευτικού 
καταφυγίου Βλυχάδας Θήρας. 

10. Το υπ’ αριθμ. ΔΑΑ 1419/30.4.96 έγγραφο της Δ/ 
νσης Αγροτικής Ανάπυξης της Νομαρχιακής Αυτοδιοίκη¬ 
σης Κυκλάδων και το από 8.4.96 πρακτικό της Νομαρχια¬ 
κής Επιτροπής Χωροταξίας και Περιβάλλοντος Νομού Κυ¬ 
κλάδων. 

11. Τα υπ’ αριθμ. 3117.1/Φ.56/ΥΠ.7/02/16.2.96 και 
3117.1/Φ.26/ΜΕ/ΥΠΟ8/01/4.6.96 έγγραφα της Δ/νσης 
Λιμενικής Αστυνομίας του Υπουργείου Εμπορικής Ναυτι¬ 
λίας. 

12. Το υπ’ αριθμ. ΥΠΠΟ/ΑΡΧ/Α1/Φ41/13861/ 
1702/96 έγγραφο του Τμήματος Αρχαιολογικών Πόρων 
της Δ/νσης Προϊστορικών και Κλασσικών Αρχαιοτήτων του 
Υπουργείου Πολιτισμού. 

13. Το υπ’ αριθμ. 6298 π.ε./9.1.96 έγγραφο της Εφο¬ 


ρείας Εναλϊων Αρχαιοτήτων του Υπουργείου Πολιτι¬ 
σμού. 

14. Το υπ’ αριθμ. 500655/22.2.96 έγγραφο του Ελλη¬ 
νικού Οργανισμού Τουρισμού. 

15. Το υπ’ αριθμ. 32/26.1.96 έγγραφο του Γραφείου 
Υγείας - Πρόνοιας του Επαρχείου Θήρας της Νομαρχια¬ 
κής Αυτοδιοίκησης Κυκλάδων. 

16. Το υπ’ αριθμ. Τ.Υ. οικ. 3464/19 12.96 έγγραφο της 
Δ/νσης Τεχνικών Υπηρεσιών Νομαρχίας Κυκλάδων. 

17. Την υπ’ αριθμ. ΤΥ 2303/27.8.96 απόφαση της Δ/ 
νσης Τεχνικών Υπηρεσιών Νομαρχιακής Αυτοδιοίκησης 
Κυκλάδων, που αφορά στην έγκριση της μελέτης του 
Αλιευτικού Καταφυγίου Βλυχάδας νήσου Θήρας. 

18. Την από 26.8.96 γνωμοδότηση της Επιτροπής Δη¬ 
μοσίων Κτημάτων. 

19. Την υπ' αριθμ. οικ. 1756/6.9.96 απόφαση της Ανα- 
πληρώτριας Περιφερειακής Διευθύντριας Κυκλάδων για 
την απευθείας παραχώρηση της απλής χρήσης αιγιαλού 
και θαλασσίου χώρου για την κατασκευή του έργου 
«Αλιευτικό καταφύγιο Βλυχάδας» νήσου Θήρας στη Νο¬ 
μαρχιακή Αυτοδιοίκηση Κυκλάδων. 

20. Την υπ’ αριθμ. 1107147/1239/0006Α/4.10.96 
(ΦΕΚ 922/Β/96/7.10.96) κοινή απόφαση των Πρωθυ¬ 
πουργού και Υπουργού Οικονομικών, που αφορά στην 
ανάθεση αρμοδιοτήτων του Υπουργού Οικονομικών στους 
Υφυπουργούς Οικονομικών. 

Με πρόταση του Υφυπουργού Οικονομικών, αποφασί¬ 
ζει: 

Άρθρο μόνο 

Εγκρίνει την από το Δημόσιο διενέργια πρόσχωσης 
τριών χώρων θαλάσσιας έκτασης συνολικού εμβαδού επτά 
χιλιάδων εκατόν πενήντα πέντε τετραγωνικών μέτρων 
(7.155 τ.μ.) και συγκεκριμένα τριών χιλιάδων εκατόν σα¬ 
ράντα έξι τετραγωνικών μέτρων (3.146 τ.μ.) για τον πρώτο 
χώρο, χιλϊων πεντακοσίων πενήντα εννέα τετραγωνικών 
μέτρων (1.559 τ.μ.) για τον δεύτερο χώρο και δύο χιλιάδων 
τετρακοσίων πενήντα τετραγωνικών μέτρων (2.450 τ.μ.) 
για τον τρίτο χώρο, στη θέση «ΒΛΥΧΑΔΑ» Κοινότητας 
Εμπορείου νήσου Θήρας, για την κατασκευή του έργου 
«Αλιευτικό Καταφύγιο Βλυχάδας», όπως αυτό εικονίζεται 
στο από Ιανουάριο 1996 τοπογραφικό διάγραμμα με κλί¬ 
μακα 1:500 της Πολιτικού Μηχανικού Πηνελόπης Σιώτη, 
με τα στοιχεία ΑΒΓΔΑ (πρώτο χώρος), ΕΖΟΗΕ (δεύτερος 
χώρος) και ΖΘΙΚΛΜΝΞΟΖ (τρίτος χώρος), που θεωρή¬ 
θηκε στις 13.1.9 7 από τον Δ/ντή Τεχνικών Υπηρεσιών Νο¬ 
μαρχιακής Αυτοδιοίκησης Κυκλάδων Δημήτριο Τζουμα- 
κίδη. 

Η προαναφερόμενη πρόσχωση να γίνει από τη Νομαρ¬ 
χιακή Αυτοδιοίκηση Κυκλάδων για την κατασκευή του έρ¬ 
γου «Αλιευτικό Καταφύγιο Βλυχάδας» νήσου Θήρας, προς 
εξυπηρέτηση των αναγκών των αλιέων. 

Η εκτέλεση των εργασιών να γίνει βάσει της μελέτης, 
που εγκρίθηκε με την ΤΥ/2303/217.8.96 απόφαση της 
Δ/νσης Τεχνικών Υπηρεσιών Νομαρχιακής Αυτοδιοίκησης 
Κυκλάδων, με την οποία εγκρίνεται η μελέτη του Αλιευτι¬ 
κού Καταφυγίου Βλυχάδας νήσου Θήρας. 

Κατά την πρόσχωση και μετά από αυτή να τηρηθούν 
όλοι οι όροι που έχουν τεθεί με τα έγγραφα Φ. 542/ 
837/93 Σχ. 1581/21.10.93 του ΓΕΝ, Φ. 919.32415/2/94 
Σχ. 448/29.3.94 και Φ. 919.32415/4/94 Σχ. 149/ 
26.1.96 της Υπηρεσίας Φάρων του Πολεμικού Ναυτικού, 
το 43099, 42492/1274/13 3.96 του Γραφείου Έργων 

Υποδομών και Δικτύων της Δ/νσης Περιβαλλοντικού Σχε- 
διασμού του Υπουργείου ΠΕ.ΧΩ.Δ.Ε. 65374/1448/ 

26.3.96 απόφαση της Δ/νσης Χωροταξίας - Τμήμα Συστη¬ 
μάτων Τεχνικής Υποδομής και Δικτύων της Γενικής Δ/ 
νοης Περιβάλλοντος του Υπουργείου ΠΕ.ΧΩ.Δ.Ε., 
44788/19.7.96 κοινή απόφαση των Υπουργών ΠΕ.¬ 
ΧΩ.Δ.Ε. και Υ.Ε.Ν., το ΔΑΑ 1419/30.4.96 της Δ/νσης 
Αγροτικής Ανάπτυξης της Νομαρχιακής Αυτοδιοίκησης 
Κυκλάδων και το από 8.4.96 πρακτικό της Νομαρχιακής 
Επιτροπής Χωροταξίας και Περιβάλλοντος Νομού Κυκλά¬ 
δων τα 3117.1/Φ. 56/ΥΠ.7/02/16.2.96 και 3117.1/ 
Φ.26/ΜΕ/ΥΠ08/01/4.6.96 της Δ/νσης Λιμενικής Αστυ¬ 
νομίας του Υπουργείου Εμπορικής Ναυτιλίας, το ΥΠΠΟ/ 
ΑΡΧ/Α1/Φ41/13861/1702/96 του Τμήματος Αρχαιολο¬ 
γικών Πόρων της Δ/νσης Προϊστορικών και Κλασσικών Αρ¬ 
χαιοτήτων του Υπουργείου Πολιτισμού, 6298 π.ε./9.1.96 
της Εφορείας Εναλίων Αρχαιοτήτων του Υπουργείου Πο¬ 
λιτισμού, το 500655/22.2.96 του Ελληνικού Οργανισμού 
Τουρισμού, το 32/26.1.96 του Γραφείου Υγείας - Πρό¬ 
νοιας του Επαρχείου Θήρας της Νομαρχιακής Αυτοδιοίκη¬ 
σης Κυκλάδων, Τ.Υ. οικ. 3464/19.12.96 της Δ/νσης Τε¬ 
χνικών Υπηρεσιών Νομαρχίας Κυκλάδων, Τ.Υ. 2303/ 

27.8.96 απόφαση - έγκριση της μελέτης του έργου από 
τη Δ/νση Τεχνικών Υπηρεσίαν Νομαρχιακής Αυτοδιοίκη¬ 
σης Κυκλάδων. 

Κατά την κατασκευή του έργου, τα βυθοκορήμστα από 
τις εκσκαφές του πυθμένος εδράσεως του έργου να 
απορριφθούν σε βάθη άνω των 50 μέτρων, η ισοβαθής των 
οποίων διέρχεται 0,85 ναυτικά μιλιά περίπου ΝΔ της πε¬ 
ριοχής κατασκευής του έργου. 

Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομένων 
ναυτιλιακών κινδύνων. 

Να προβλεφθεί η εγκατάσταση δικτύων υδρεύσεως, 
πυροσβέσεως, ηλεκτροφωτισμού, κ.λπ. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το πέρας αυ¬ 
τών, προκειμένου να προβεί στην έκδοση των σχετικών 
προαγγελιών προς τους ναυτιλλομένους, σύμφωνα με τις 
οδηγίες του ΓΕΝ. 

Σύμφωνα με τις οδηγίες της Υπηρεσίας Φάρων του Πο¬ 
λεμικού Ναυτικού, κατά τον χρόνο της εκτελέσεως των 
έργων απαιτείται αυτά να φωτοσημαίνονται σύμφωνα με 
το άρθρο 21 του Νόμου 1629/51 «περί Φάρων». 

Το ύψος του φανού από την επιφάνεια της θάλασσας να 
είναι μεγαλύτερο από ένα (1) μέτρο. 

Η έναρξη της προσωρινής φωτοσημάνσεως όπως και 
κάθε μεταβολή αυτής με την πρόοδο των έργων πρέπει να 
γνωστοποιείται στην Υπηρεσία Φάρων με κοινοποίηση 
στην Υδρογραφική Υπηρεσία, μνημονευομένων των κα¬ 
τωτέρω στοιχείων: 

α. Είδος φανού, χρώμα και χαρακτηριστικό. 

β. Ακριβής θέση φανού και χάρτης από τον οποίο έχει 
ληφθεί το στίγμα. 

γ. Ακριβές ύψος φανού από την επιφάνεια της θάλασ¬ 
σας. 

δ. Απόσταση από την οποία ο φανός είναι ορατός. 

ε. Υποδοχή επί της οποίας ευρίσκεται τοποθετημένος ο 
φανός για έκδοση αγγελίας στους ναυτιλλομένους. 

Για την αποφυγή ναυτικών ατυχημάτων η προσωρινή 


φωτοσή μανση πρέπει να εξακολουθήσει να λειτουργεί και 
στην περίπτωση διακοπής των έργων ή πέρατος αυτών και 
της μη ακόμη λειτουργίας της οριστικής φωτοσημάν¬ 
σεως. 

Επισημαίνεται η ποινική και αστική ευθύνη του Φυσικού 
ή Νομικού Προσώπου για το οποίο εκτελούνται τα έργα 
στην περίπτωση ναυτικού ατυχήματος επειδή δεν ελή- 
φθησαν τα αναγκαία μέτρα φωτοσημάνσεως, όπως ορίζει 
ο νόμος. 

Για την οριστική φωτοσήμανση των έργων απαιτείται να 
εγκατασταθούν: 

α. Στη θέση «Α» ένας αυτόματος πράσινος πυρσός. 

β. Στη θέση «Β» ένας αυτόματος ερυθρός πυρσός. 

γ. Στη θέση «Γ» ένας σταθερός πράσινος ηλεκτρικός 
πυρσός. 

δ. Στη θέση «Δ» ένας σταθερός ερυθρός ηλεκτρικός 
πυρσός. 

Η δαπάνη για την υλοποίηση της οριστικής φωτοσήμαν¬ 
σης σύμφωνα με τον Ν. 1629/51 «Περί Φάρων» βαρύνει 
το Λιμενικό Ταμείο Κυκλάδων ή τον Φορέα για ωφέλεια 
του οποίου εκτελούνται τα έργα ο οποίος και απαιτεί¬ 
ται: 

Για τους αυτόματους πυρσούς των θέσεων «Α» και «Β». 

(1) Να κατασκευάσει τις υποδοχές των πυρσών, οι 
οποίες θα αποτελούνται από βάση με σκυρόδεμα και σι- 
δηρόπλεκτη κατασκευή (οβελός). Οι σιδηρόπλεκτες κα- 
τασκέυές (οβελοί) θα χρωματιστούν με λευκό χρώμα, ενώ 
στο σημείο που αναγράφεται στο σχέδιο (περιφερειακά 
των οβελών) αφού τοποθετηθεί έλασμα πάχους 1 ,διτίΓη θα 
χρωματιστεί με ερυθρό και πράσινο χρώμα αναλόγως με 
τη θέση των πυρσών. Οι υποδοχές θα τοποθετηθούν σε 
απόσταση 3-4 μέτρα από τις κεφαλές των λιμενοβραχιό¬ 
νων. 

(2) Να προβεί στην παροχή ηλεκτρικού ρεύματος 220ν 
- 50 περιόδων από ανεξάρτητη γραμμή, η οποία θα κατα¬ 
λήγει σε στεγανό ασφαλειοδιακότττη επί του εξώστου 
κάθε υποδοχής, Η ηλεκτρική εγκατάσταση να εκτελεσθεί 
σύμφωνα με τους ισχύοντες κανονισμούς του Υπουργείου 
Βιομηχανίας. 

(3) Να καταθέσει στην Τράπεζα της Ελλάδος και στον 
λογαριασμό 232231/0, στο όνομα του Τμηματάρχη Λογι¬ 
στικού Φάρων δύο εκατομμύρια εκατόν σαράντα χιλιάδες 
(2.140.000) δρχ., ποσό που αντιστοιχεί στην αξία τυπο¬ 
ποιημένων φωτιστικών μηχανημάτων, τα οποία θα παρα- 
ληφθούν και θα τοποθετηθούν από τα υπάρχοντα αποθέ¬ 
ματα της Υπηρεσίας Φάρων, καθώς και για οδοιπορικά 
έξοδα του προσωπικού συνεργείου, το οποίο θα αποστα¬ 
λεί για την εγκατάστασή τους. Η ανωτέρω κοστολόγηση 
των φωτιστικών μηχανημάτων ίσχυε μέχρι 31.4.96. 

Σύμφωνα με το άρθρο 16 του Ν. 1629/51 «Περί Φά¬ 
ρων», η Υπηρεσία Φάρων δεν υποχρεούται σε απόδοση 
λογαριασμού για δαπάνες φωτοσήμανσης λιμενικών έρ¬ 
γων και ως εκ τούτου για την δικαιολόγηση της εν λόγω 
δαπάνης, θα αποσταλεί στον Φορέα που θα την καταβάλ¬ 
λει μόνο βεβαίωση παραλαβής του καθορισθέντος ποσού 
καθώς και βεβαίωση εγκατάστασης και λειτουργίας των 
φωτιστικών μηχανημάτων, μετά το πέρας των έργων. 

Μετά την ολοκλήρωση των ανωτέρω υποδοχών, την πα¬ 
ροχή ηλεκτρικού ρεύματος και την κατάθεση των χρημά¬ 
των, να εγκατασταθούν από την Υπηρεσία Φάρων τα φω¬ 
τιστικά μηχανήματα μέσα σε εύλογο χρονικό διάστημα. 

Γ ια την αποφυγή τυχόν καθυστέρησης εγκατάστασης 
των φωτιστικών μηχανημάτων, ο Φορέας εκτέλεσης των 

έργων να ενημερώνει σε τακτά χρονικά διαστήματα την 
Υπηρεσία Φάρων ως προς την πρόοδο των έργων και υλο¬ 
ποίηση των οδηγιών της, προκειμένου να προγραμματίζε¬ 
ται έγκαιρα η αποστολή του συνεργείου της Υπηρεσίας 
αυτής, προς εγκατάστασή τους. 

Οι αυτόματοι πυρσοί μετά την εγκατάστασή τους θα 
αποτελούν τμήμα του Φαρικού Δικτύου της Χώρας και η 
παραπέρα λειτουργία και συντήρησή τους θα βαρύνει την 
Υπηρεσία Φάρων. 

Ο Φορέας του έργου να προβεί στην προμήθεια και 
εγκατάσταση των δύο σταθερών φανών των θέσεων «Γ» 
και «Δ», οι οποίοι απαιτείται να έχουν τα παρακάτω φαρικά 
χαρακτηριστικά: 

α. Χαρακτηριστικό: Φώς σταθερό, 
β. Χρώμα φωτός: Πράσινο στη θέση «Γ» και ερυθρό στη 
θέση «Δ». 

γ. Φωτοβολία: Τρία (3) ναυτικά μιλιά, 
δ. Ύψος φανού από την επιφάνεια της θάλασσας: Έξι 
(6) μέτρα. 

ε. Υποδοχή πυρσών: Αναλόγου κατασκευής, λευκού 
χρώματος, με ερυθρή και πράσινη λουρίδα. 

στ. θέση φανού: Στις άκρες των δύο εσωτερικών μώλων 
και σε απόσταση 2-3 μέτρα από τις κεφαλές αυτών. 

Η ηλεκτρική εγκατάσταση και τροφοδότηση των πυρ¬ 
σών να γίνει από ανεξάρτητη γραμμή η οποία να καταλήγει 
σε ασφαλειοδιακόπτη και σύμφωνα με τους ισχύοντες κα¬ 
νονισμούς του Υπουργείου Βιομηχανίας. 

Οι φανοί πρέπει να είναι περίβλεπτοι και να λειτουργούν 
εάν είναι δυνατόν και με άλλη πηγή ενέργειας για την περί¬ 
πτωση διακοπής του ηλεκτρικού ρεύματος. 

Οι σταθεροί πυρσοί πρέπει να λειτουργούν από τη δύση 
μέχρι την ανατολή του ήλιου με ευθύνη και δαπάνη του Λι¬ 
μενικού Ταμείου Κυκλάδων. 

Εκτός των ανωτέρω όλα τα λιμενικά έργα που θα κατα- 
σκευασθούν (προβλήτες, κρηπιδώματα κ.λπ.) να φωτίζο¬ 
νται άπλετα ώστε να φαίνεται το περίγραμμά τους από τα 
σκάφη τα οποία θα εκτελούν χειρισμούς. 

Μέχρι την ολοκλήρωση των έργων και την εγκατάσταση 
της οριστικής φωτοσήμανσης* τα έργα να φωτοσημαίνο- 
νται προσωρινά, σύμφωνα με τις οδηγίες της Υπηρεσίας 
Φάρων περί προσωρινής φωτοσήμανσης των έργων. 

Η έναρξη λειτουργίας τόσο των δύο σταθερών πυρσών 
της οριστικής φωτοσήμανσης όσο και της προσωρινής 
φωτοσήμανσης να γνωστοποιηθεί στην Υπηρεσία Φάρων 
για έκδοση αγγελίας ενημέρωσης των ναυτιλλομένων. 

Να τηρηθούν οι περιβαλλοντικοί όροι, που αναφέρονται 
στην υπ’ αριθ. 44788/19.7.96 κοινή απόφαση ΥΠΕΧΩ- 
ΔΕ-ΥΕΝ και συγκεκριμένα: 

Οι μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δια¬ 
τάξεις, όσον αφορά στα αέρια απόβλητα αναφέρονται στις 
Π.Υ.Σ. 99/10.7.87 (ΦΕΚ 135/Α728.7.87) και Π.Υ.Σ. 25/ 
18.3.88 (ΦΕΚ 52/Α722.3.88). Οσον αφορά στα υγρά 
απόβλητα ισχύουν οι σχετικές Νομαρχιακές Αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις 
Υπουργικές Αποφάσεις: 

(α) Υπ. Απ. 2640/270/ΦΕΚ 689/18.8.78. 

(β) Υπ. Απ. 56206/1613/ΦΕΚ 570/Β/9.9.86. 

(γ) Υπ. Απ. 69001/1921/ΦΕΚ 751/Β/18.8.88. 

(δ) Υπ. Απ. 765 ΦΕΚ 81/Β/21.2.91. 

Όσον αφορά στους κραδασμούς κατά τη διάρκεια κα¬ 
τασκευής του έργου ορίζονται ως ανώτατοι όρια της ταχύ¬ 
τητας δόνησης τα παρακάτω: 


(α) για συχνότητα 16,5 ΗΖ τα 12ΓΠΓΠ/3ΘΟ. 

(β) για συχνότητα 63 ΗΖ τα Ιδπτητ/δβο μετρώμενα στο 
εσωτερικό της πλησιέστερης κατοικίας προς την πηγή δο¬ 
νήσεων. 

Το συγκεκριμένο έργο θα λειτουργεί αποκλειστικά σαν 
αλιευτικό καταφύγιο για χρήση μόνο από αλιευτικά σκάφη. 
Απαγορεύεται αυστηρά η χρήση από τουριστικά σκάφη και 
σκάφη αναψυχής. 

Η αρμόδια Λιμενική Αρχή οφείλει να ελέγχει την τήρηση 
των ανωτέρω και να επιβάλει τις ανάλογες κυρώσεις. 

Για να επίτροποί η χρήση από τουριστικά σκάφη, πρέπει 
προηγουμένως να τηρηθούν οι προϋποθέσεις που ορίζουν 
οι διατάξεις του Ν. 2160/93, 

Ο κύριος του έργου οφείλει, κατά τις διαδικασίες επί¬ 
βλεψης, παραλαβής να λάβει όλα τα απαραίτητα μέτρα 
έτσι ώστε να εξασφαλίζεται: 

(α) η τήρηση των περιβαλλοντικών όρων από τον Ανά- 
δοχο, στο μέρος που τον αφορούν. 

(β) η δυνατότητα αντιμετώπισης και αποκατάστασης 
δυσάρεστων περιβαλλοντικά καταστάσεων οφειλομένων 
σε ενέργειες ή παραλείψεις του αναδόχου κατά παρά¬ 
βαση των περιβαλλοντικών όρων. 

Ο κύριος του έργου οφείλει, από τις πιστώσεις για την 
κατασκευή και λειτουργία του έργου να εξασφαλίζει κατά 
προτεραιότητα τις απαιτούμενες δαπάνες για τα έργα 
προστασίας του περιβάλλοντος. 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση με ευθύνη της επι- 
βλέπουσας Υπηρεσίας και σε όλη τη διάρκεια της κατα¬ 
σκευής του έργου ο ανάδοχος να λαμβάνει μέριμνα για τον 
περιορισμό των αιωρούμενων σωματιδίων από τη διαχεί¬ 
ριση των αδρανών υλικών με τον ψεκασμό τους και τη συ¬ 
χνή διαβροχή των υπαίθριων χώρων του εργοταξίου. Εί¬ 
ναι υποχρεωτικό το σκέπασμα των φορτηγών κατά την με¬ 
ταφορά των υλικών και ο κατάλληλος προγραμματισμός 
για αποφυγή μεταφορών σε ώρες αιχμής και κοινής ησυ¬ 
χίας. 

Απαγορεύεται η πλύση των μηχανημάτων του αναδόχου 
του έργου ή απόρριψη λαδιών στη χερσαία ζώνη κατά τη 
διαδικασία της αλλαγής τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια, παντός είδους ενέματα κλπ. 
θα συλλέγονται και θα απομακρύνονται από το χώρο του 
έργου, η δε διάθεσή τους θα γίνεται σύμφωνα με τις ισχύ- 
ουσες διατάξεις. 

Απαγορεύεται η ρύπανση των επιφανειακών και υπο¬ 
γείων νερών από κάθε είδους λάδια, καύσιμα, κλπ. 
Ομοίως απαγορεύεται η απόρριψη παλαιών λαδιών επί 
εδάφους. Η διαχείριση των μεταχειρισμένων ορυκτελαίων 
να γίνεται σύμφωνα με τα προβλεπόμενα στην ΚΥΑ 
71560/3053/ΦΕΚ 565/Β/85. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες, κλπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τούτο 
ανεξαρτήτως του ιδιοκτησιακού καθεστώτος κάθε εργο- 
ταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων, χωρίς πιστοποιητικό έγκρι¬ 
σης τύπου ΕΟΚ περί θορύβου. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, πρέπει να τοποθετούνται στους 
χώρους πρόκλησής του, πρόχειρα ηχοπετάσματα. Μέση 
ενεργειακή στάθμη θορύβου κατά τη λειτουργία των ερ¬ 
γοταξίων ορίζονται τα 65ΡΒΑ. 

Να ληφθεί μέριμνα αντιπυρικής προστασίας κατά την 
κατασκευή, για την αντιμετώπιση τυχόν εκδηλώσεων πυρ- 
καϊάς από τη λειτουργία των μηχανημάτων. 

Η προμήθεια φυσικών ογκολίθων και αδρανών υλικών, 
που θα απαιτηθούν για την κατασκευή του έργου, θα γίνει 
ή με μεταφορά τους με πλωτές σφραγίδες ή από τα νόμιμα 
λειτουργούντα λατομεία της νήσου Θήρας, απαγορεύεται 
δε η ενεργοποίηση δανειοθαλόμου. 

Όλες οι αποχετεύσεις των τουαλετών κλπ. από τυχόν 
κτίρια που θα κατασκευαστούν, να μην καταλήγουν στη 
θάλασσα, αλλά να συλλέγονται και να απομακρύνονται 
μέσω συστήματος Βιολογικού Καθαρισμού. 

Με μέριμνα της Λιμενικής Αρχής να λαμβάνονται δείγ¬ 
ματα ανά εξάμηνο προκειμένου να διαπιστώνεται η ποιό¬ 
τητα των υδάτων. 

Κατά τη διάρκεια του θέρους να γίνονται κατά το δυνα¬ 
τόν λιγότερες εργασίες καθότι κοντά στην περιοχή γίνεται 
λήψη θαλασσίων λουτρών προκειμένου να αποφευχθεί η 
δημιουργία θολερότητας στα νερά. 

Να κατασκευαστούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμμάτων και 
σκαφών που θα προσεγγίζουν. Επίσης θα προβλεφθεϊ η 
εγκατάσταση σύγχρονου συστήματος πυρόσβεσης κατάλ¬ 
ληλου για την κάλυψη των αναγκών, σύμφωνα με τις υπο¬ 
δείξεις της Πυροσβεστικής Υπηρεσίας. 

Να προβλεφθεϊ εγκατάσταση καταλλήλων και επαρκών 
χώρων υγιεινής, καθώς επίσης και κατασκευές για τη δυ¬ 
νατότητα εξυπηρέτησης ατόμων με ειδικές ανάγκες. 

Να ορισθεί υπεύθυνος φορέας για τη διαχείριση, συντή¬ 
ρηση και εκμετάλλευση των υπό κατασκευή και υφιστάμε¬ 
νων έργων. 

Ο φορέας διαχείρισης του καταφυγίου υποχρεούται να 
φροντίζει για τη συλλογή των λυμάτων και των απορριμμά¬ 
των των σκαφών που θα διατίθενται μαζί με αυτή της Κοι¬ 
νότητας Εμπορείου όσον αφορά στον τελικό αποδέκτη. 

Ν εξετασθεί η δυνατότητα εκβάθυνσης στα σημεία 
Α-ΝΑ της προέκτασης του στομίου του λιμένας, γιατί η 
ύπαρξη σήμερα των αβαθών (α, 5-5μ βάθος) ενδεχομένως 
να δημιουργήσουν προβλήματα στα καταπλέοντα στο κα¬ 
ταφύγιο σκάφη με μεγαλύτερο από τα αλιευτικά βύθισμα. 

Να γίνει εφοδιασμός των εγκαταστάσεων με όλα τα 
απαραίτητα τεχνικά μέσα και εξοπλισμό αντιμετώπισης 
έκτακτων περιστατικών ρύπανσης της θάλασσας από πε¬ 
τρελαιοειδή {πλωτά φράγματα, απορροφητικές ουσίες 
κ.α.) που θα υποδειχθούν από τη Λιμενική Αρχή, καθώς 
και τη σχεδίαση που θα πρέπει να εφαρμόζει ο φορέας 
του έργου για την αντιμετώπιση παρόμοιων περιστατι¬ 
κών. 

Να τοποθετηθούν, όπου απαιτείται, ευδιάκριτοι κωνικοί 
σημαντήρες προκειμένου να οριοθετηθεί ο θαλάσσιος 
χώρος ναυσιπλοΐας και να διαχωρισθεί σαφώς από τους 
χώρους λήψης θαλασσίων λουτρών. 

Αυστηρή τήρηση και υλοποίηση των προτεινόμενων στη 
μελέτη περιβαλλοντικών όρων για την αντιμετώπιση και 
ελαχιστοποίηση των δυσμενών επιπτώσεων στο περιβάλ¬ 
λον εφόσον δεν έρχονται σε αντίθεση με τους προαναφε- 
ρόμενους όρους. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31.12.20X36 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων των έργων. 

Η Μελέτη Περιβαλλοντικών Επιπτώσεων (ΜΠΕ) πρέπει 
σε κάθε έλεγχο να βρίσκεται στο χώρο των Έργων και να 


επιδεικνύεται σε κάθε αρμόδιο σύμφωνα με την κείμενη 
νομοθεσία. 

Ο ανάδοχος των έργων (εργολάβος) προ της έναρξης 
των εργασιών να ενημερώσει τη Λιμενική Αρχή Θήρας, 
προκειμένου να εφοδιασθεί με την προβλεπόμενη στο άρ¬ 
θρο 260 Γ.Κ.Λ. (Γενικού Κανονισμού Λιμένα) άδεια. Επί¬ 
σης να λάβει όλα τα μέτρα προστασίας για την αποφυγή 
ρύπανσης του θαλασσίου περιβάλλοντος που θα του υπο¬ 
δείξει η Λιμενική Αρχή, σύμφωνα με την ισχύουσα νομοθε¬ 
σία. 

Τα βυθοκορήματα που θα προκύψουν από τις εκσκα¬ 
φές, εφόσον δεν υπάρχει δυνατότητα διάθεσης στην 
ξηρά, να διασκορπισθούν σε απόσταση πέραντου ενός (1) 
μιλίου από την ακτή και σε βάθος μεγαλύτερο των 50 μ., 
ώστε να μην αλλοιωθούν τα βάθη της περιοχής, μετά από 
θετική γνωμάτευση του αρμόδιου Κρατικού Εργαστηρίου 
(ΕΚΘΕ), από την οποία θα προκύπτει ότια τα υλικά δεν εί¬ 
ναι επιβλαβή για το θαλάσσιο περιβάλλον. 

Να ειδοποιηθούν έγκαιρα οι συναρμόδιες Εφορείες Αρ¬ 
χαιοτήτων από τους ενδιαφερομένους προ της ενάρξεως 
των εργασιών. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

Σε περίπτωση ανεύρεσης εναλίων αρχαίων οι υπεύθυ¬ 
νοι του έργου οφείλουν να ειδοποιήσουν αμέσως την Εφο¬ 
ρεία Εναλίων Αρχαιοτήτων, ώστε να προβεί σε ενέργειες 
των αρμοδιοτήτων της, να διακοπούν οι εργασίες για να 
ακολουθήσει υποβρύχια αυτοψία από τα αποτελέσματα 
της οποίας θα εξαρτηθεϊ και η συνέχιση των εργασιών. 

Η εξόρυξη των ογκολίθων και των άλλων αδρανών υλι¬ 
κών, που θα χρειαστούν για την κατασκευή του έργου, να 
μη γίνει στο λόφο Γαβρήλος που περιλαμβάνεται στη 
Ζώνη Α' Προστασίας των Αρχαιολογικών Χώρων Θήρας. 

Να μη δημιουργηθούν ανθυγιεινές καταστάσεις και 
εστίες επικίνδυνες για τη Δημόσια Υγεία. 

Το αλιευτικό καταφύγιο να κατασκευαστεί μέσα σε (5) 
πέντε χρόνια από την δημοσίευση στην Εφημερίδα της 
Κυβερνήσεως του παρόντος Προεδρικού Διατάγματος. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος της κατασκευής των έργων και 
μετά την εκτέλεσή τους να αποσταλούν σ’ αυτήν σχειδα- 
γράμματα κλίμακας 1:500, που να δείχνουν τα έργα που 
έγιναν, μαζί με τα γύρω από αυτά βάθη, καθώς και σχιδια- 
γράμματα κλίμακας 1:20.000, τα οποία να δείχνουν την 
γεωγραφική θέση των έργων, που εκτελέστηκαν. 

Ο χώρος στον οποίο θα εκτελεστούν τα έργα να παρα- 
μείνει κοινόχρηστος και να χρησιμοποιείται ελεύθερα από 
όλους τους πολίτες. 

Τα έργα, που θα γίνουν στον αιγιαλό, ανήκουν στο Δη¬ 
μόσιο, χωρίς τούτο να υποχρεούται να καταβάλει καμιά 
αποζημίωση. 

Το παραχωρούμενο δικαίωμα πρόσχωσης θαλασσίου 
χώρου, μπορεί να ανακληθεί εκ μέρους του Δημοσίου, για 
λόγους Εθνικής ανάγκης, άμυνας και ασφάλειας της χώ¬ 
ρας, για λόγους κατασκευής δημοσίων και λιμενικών έρ¬ 
γων και για λόγους παράβασης των όρων, με τους οποίους 
χορηγείται η άδεια. Σ' αυτές τις περιπτώσεις υποχρεοϋ- 
νται οι ενδιαφερόμενοι να εγκαταλείψουν τη χρήση και γε¬ 
νικά όλο το έργο, μέσα σε τακτή προθεσμία, χωρίς καμία 
αξίωση από το Δημόσιο, για αποζημίωση. 

Η Δ/νση Τεχνικών Υπηρεσιών της Νομαρχιακής Αυτο¬ 
διοίκησης Κυκλάδων να παρακολουθεί την κανονική εκτέ¬ 
λεση των έργων, σε συνεργασία με την αρμόδια Λιμενική 

Αρχή και να αναφέρει στην Προίσταμένη της Αρχή κάθε 
διαπιστούμενη παράβαση. 

Μετά το τέλος των προσχώσεων θα δημιουργηθεϊ νέος 
αιγιαλός και παραλία, των οποίων τα όρια θα καθοριστούν 
από την αρμόδια Επιτροπή, ο παλαιός αιγιαλός δε, ως και 
το γήπεδο που θα δημιουργηθεϊ από τις προσχώσεις, μετά 
τον καθορισμό των νέων οριογραμμών αιγιαλού, παραλίας 
και παλαιού αιγιαλού, να εμβαδομετρηθεί, να οριοθετηθεΐ 
και να καταγραφεί από την αρμόδια Κτηματική Υπηρεσϊα, 
ως κτήμα του Δημοσίου, του οποίου η πλήρης κυριότητα 
ανήκει στο Δημόσιο. 

Απαγορεύεται η εκτέλεση οποιοσδήποτε άλλου έργου 


στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 6 Μαρτίου 1997 

